25/04/2013 | Administración LocalMunicipal
Boqueixón
Notificación do inicio de expediente da orde de execución de desmontaxe dunha grúa de obra e dun cadro eléctrico de obra, no lugar de Ramil-Lestedo

Intentada a notificación do acordo da Xunta de Goberno Local de 4 de abril de 2013 ( punto número 13) relativo o “Inicio do expediente da orde de execución de desmontaxe dunha grúa de obra e dun cadro eléctrico de obra, no lugar de Ramil – Lestedo”, sen que se puidera practicar e de acordo co disposto no artigo 59.5 da Lei 30/1992, de Réxime Xurídico das Administracións Públicas e Procedemento Administrativo Común, procédese a súa publicación no taboleiro de edictos do Concello de Boqueixón e no Boletín Oficial da Provincia ao obxecto de que sirva de notificación e para que no prazo de 10 días hábiles, contados a partir do seguinte ó da publicación desta notificación aleguen e/ou presenten a documentación e xustificantes que estimen oportunos. O acordo, que se transcribe literalmente, di o seguinte: “Tendo coñecemento da existencia nunha finca situada en Ramil – Lestedo, dunha grúa de obra e dun cadro eléctrico de obra en evidente estado de abandono, o cal supón un perigo para as persoas e vehículos que transitan pola zona. Tendo en conta que ambos elementos foron instalados pola empresa “Promocións e construcións SANAMIL Lestedo SL”, para a execución de catro vivendas unifamiliares (pareadas), previa licenza municipal concedida con data 19 de maio do 2004, susceptible de ser declarada caducada ó abeiro do disposto no artigo 197 da LOUGA, ao non terse finalizada ditas obras. Tendo en conta o establecido no artigo 199 da LOUGA, que sinala que “os propietarios de edificacións deberán mantelos nas condicións establecidas no artigo 9 de funcionalidade, seguridade, salubridade, ornato público e habitabilidade segundo o destino e as normas de protección do medio ambiente, do patrimonio histórico e da rehabilitación. Para garantir este cumprimento os Concellos ordenarán, mediante expediente, con audiencia aos interesados, a execución das obras necesarias para conservar aquelas condicións, con indicación, así mesmo, do prazo de realización. Tendo en conta así mesmo, que o artigo 27.1 do Decreto 28/1999, de 21 de xaneiro, de Disciplina Urbanística de Galicia, sinala que antes de ditar unha orde de execución cos fins de cumprimento do deber de conservación, deberá emitirse informe técnico e xurídico polos servizos municipais e darse audiencia ao interesado. Con data do 1 de abril do 2013 emitíronse os informes do técnico municipal e o informe xurídico. A vista do anteriormente exposto a Xunta de Goberno acorda: 1. Iniciar o procedemento para a imposición da orde de execución do desmontaxe e retirada da grúa de obra e do cadro eléctrico de obra pertencentes a “Promocións e construcións SANAMIL Lestedo SL”, instalada a grúa de obra na parcela número 986, polígono 513, do lugar de Ramil – Lestedo e o cadro eléctrico da obra instalado na beirarrúa que está enfronte da citada parcela.2. Dar traslado ó interesado para que formule, en prazo de 10 días hábiles, as alegacións e presente a documentación e xustificantes que estime procedentes durante a tramitación do presente expediente. Contra este acordo, ao tratarse dun acto de trámite, non cabe a interposición de ningún recurso. O que traslada a vostede para o seu coñecemento e efectos. Boqueixón, 17 de abril de 2013 O alcalde, Jesús Sanjuás Mera